b"\n_START_ARTICLE_\nLi Gui\n_START_PARAGRAPH_\nLi Gui (tradisjonell kinesisk: \xe6\x9d\x8e\xe8\xbb\x8c, pinyin: L\xc7\x90 Gu\xc7\x90;henrettet 27. juni 619), stilnavn: Chuze (\xe8\x99\x95\xe5\x89\x87), var keiser for det kortlivede riket Liang (\xe6\xb6\xbc, Li\xc3\xa1ng), som han etablerte mot slutten av det kinesiske Sui-dynastiets tid. Han regjerte i de deler av den moderne provinsen Gansu som ligger vest for Gulelven. I 618 vurderte han en kort tid \xc3\xa5 underkaste seg keiser Gaozu av Tang (Li Yuan), som de begge to mente \xc3\xa5 v\xc3\xa6re fjernt i slekt med, men til slutt avviste han tanken. I 619 gjorde Tang-embedsmannen An Xinggui (\xe5\xae\x89\xe8\x88\x88\xe8\xb2\xb4) som om han underkastet seg ham, men gikk s\xc3\xa5 til oppr\xc3\xb8r mot ham i hans hovedstad Wuwei (\xe6\xad\xa6\xe5\xa8\x81, i det moderne Wuwei), styrtet ham, og utleverte ham til keiser Gaozu, som henrettet ham.\n_START_SECTION_\nSom fyrste\n_START_PARAGRAPH_\nLi Gui kom fra kommanderiet Wuwei (\xe6\xad\xa6\xe5\xa8\x81, omtrent det moderne Wuwei), og var offiser i lokalregjeringens milits. Hans familie var velst\xc3\xa5ende, og han brukte dette for \xc3\xa5 hjelpe de fattige. Dette fav ham et godt omd\xc3\xb8mme. Han var ogs\xc3\xa5 belest og god i debatter og med logiske resonnementer. Sommeren 617, da Xue Ju gikk til oppr\xc3\xb8r mot Sui-dynastiets styre i Jincheng (\xe9\x87\x91\xe5\x9f\x8e, i det moderne Lanzhou), dr\xc3\xb8ftet Li med sine frender Cao Zhen (\xe6\x9b\xb9\xe7\x8f\x8d), Guan Jin (\xe9\x97\x9c\xe8\xac\xb9), Liang Shuo (\xe6\xa2\x81\xe7\xa2\xa9), Li Yun (\xe6\x9d\x8e\xe8\xb4\x87) og An Xiuren (\xe5\xae\x89\xe4\xbf\xae\xe4\xbb\x81) muligheten for et eget oppr\xc3\xb8r for Sui \xe2\x80\x93 resonnementet var at de fryktet at Xue ville plyndre i Wuwei med mindre noen stod ham i mot, og at Sui-lederne ikke ville v\xc3\xa6re i stand til det. De bestemte seg for \xc3\xa5 utf\xc3\xb8re denne plan. Da tiden var inne for \xc3\xa5 velge leder, foreslo Cao at ettersom profetier hadde tilsagt at den neste keiser ville v\xc3\xa6re av navnet Li, skulle Li Gui bli deres leder._NEWLINE_H\xc3\xb8sten 617 fikk Li An sammenkalle regionens xiongnu-h\xc3\xb8vdinger, mens han selv samlet de ledende han-familier. De gjorde s\xc3\xa5 felles sak og arresterte Sui-embedsmennene Xie Tongshi (\xe8\xac\x9d\xe7\xb5\xb1\xe5\xb8\xab) og Wei Shizheng (\xe9\x9f\x8b\xe5\xa3\xab\xe6\x94\xbf). Li tok tittelen den store fyrste av Liang vest for elven (Gulelven), og etablerte en regjeringsstruktur lignende den som Sui-grunnleggeren keiser Wen i sin tid hadde skapt. Guan mente at Sui-embedsmennene skulle drepes og deres eiendom deles opp. Li svarte: \xc2\xabDu tvang meg til \xc3\xa5 bli leder, s\xc3\xa5 du skulle lytte til mine ordrer. Vi gikk til rettferdig oppr\xc3\xb8r dor \xc3\xa5 berge folket; dersom vi dreper for pengers skyld, er vi bar er\xc3\xb8vere, og hvordan kan vi da f\xc3\xa5 utrettet store ting?\xc2\xbb. Han innb\xc3\xb8d Xie og Wei til \xc3\xa5 slutte seg til hans administrasjon. -- General Ashina Kandu (\xe9\x98\xbf\xe5\x8f\xb2\xe9\x82\xa3\xe9\x97\x9e\xe5\xba\xa6) av vestlige Tuyue, som kalte seg Kan Khan (\xe9\x97\x9e\xe5\x8f\xaf\xe6\xb1\x97), underkastet seg ogs\xc3\xa5._NEWLINE_Snart etter sendte Xue sin general Chang Zhongxing (\xe5\xb8\xb8\xe4\xbb\xb2\xe8\x88\x88) over Gulelven for \xc3\xa5 angripe Li Gui. Li Gui sendte Li Yun mot Chang, og Li Yun beseiret Chang og tok hele hans h\xc3\xa6r til fange. Li Gui ville l\xc3\xb8slate Changs soldater men Li Yun ville ikke, i den tro at de i s\xc3\xa5 fall ville flykte tilbake til Xue og angripe p\xc3\xa5 nytt. Li Yun forelo at de skulle slaktes ned, alle mann. Li Gui svarte, \xc2\xabHvis Himmelen beskytter meg, vil jeg etterhvert ta deres leder til fange, og s\xc3\xa5 vil de alle v\xc3\xa6re mine. Hvis Himmelen ikke beskytter meg, er det nyttesl\xc3\xb8st for meg \xc3\xa5 holde p\xc3\xa5 den.\xc2\xbb S\xc3\xa5 l\xc3\xb8slot han dem._NEWLINE_Li Gui erobret s\xc3\xa5 raskt fire andre kommanderier \xe2\x80\x93 Zhangye (\xe5\xbc\xb5\xe6\x8e\x96, omtrent det moderne Zhangye i Gansu), Dunhuang (\xe6\x95\xa6\xe7\x85\x8c, omtrent det moderne Dunhuang i Gansu), Xiping (\xe8\xa5\xbf\xe5\xb9\xb3, omtrent det moderne Xining i Qinghai), og Fuhan (\xe6\x9e\xb9\xe7\xbd\x95, omtrent det moderne Linxia i Gansu), g kontrollerte dermed omr\xc3\xa5dene vest for Gulelven. Men ikke lenge etter gikk Ashina Kandu ril oppr\xc3\xb8r; Li Gui klarte imislertid \xc3\xa5 beseire og knuse ham._NEWLINE_I mens hadde keiser Gaozu, som hadde opprettet Tang-dynastiet v\xc3\xa5ren 618, og han ville alliere seg med Li Gui for \xc3\xa5 angripe Xue Jus etterf\xc3\xb8lger Xue Rengao. Han sendte budbringere til Li Gui og kalte ham \xc2\xabyngre nev\xc3\xb8\xc2\xbb. Li Gui likte dette, og sendte sin bror Li Mao (\xe6\x9d\x8e\xe6\x87\x8b) til Tang-hovedstaden Chang'an med hilsninger til keiser Gaozu. Keiser Gaozu p\xc3\xa5 sin side sendte embedsmannen Zhang Qide (\xe5\xbc\xb5\xe4\xbf\x9f\xe5\xbe\xb7) til Wuwei for \xc3\xa5 kommisjonere Li Gui som kommandant av prefektuert Liang (det vil si Wuwei) og utnevne ham til fyrste av Liang. Men f\xc3\xb8r Zhang hadde ankommet Li Guis land, hadde Li tatt seg keisertittel (som keiser av Liang) vinteren 618. Han gjorde sin s\xc3\xb8nn Li Boyu (\xe6\x9d\x8e\xe4\xbc\xaf\xe7\x8e\x89) til kronprins.\n_START_SECTION_\nSom keiser\n_START_PARAGRAPH_\nStraks Li Gui hadde utroipt seg til keiser, begynte det \xc3\xa5 g\xc3\xa5 nedover med hans styre. Han satte opprinnelig sin lit til Liang Shuo, som han ans\xc3\xa5 som intelligent, som sin viktigste strateg. Men da Liang Shuo inns\xc3\xa5 at xiongnu-h\xc3\xb8vdingene ble stadig mektigere, r\xc3\xa5det han Li Gui til \xc3\xa5 t\xc3\xb8yle deres makt, og dermed gjorde han xiongnu-h\xc3\xb8vdingenes anf\xc3\xb8rer An Xiuren til motstander. Og da Li Guis s\xc3\xb8nn Li Zhongyan (\xe6\x9d\x8e\xe4\xbb\xb2\xe7\x90\xb0) bes\xc3\xb8kte Liang Shuo, ville ikke Liang Shuo gi ham respekt. Da beskyldte Li Zhongyan og An begge for forr\xc3\xa6deri, og Li Gui fikk s\xc3\xa5 forgiftet og tatt livet av Liang Shuo._NEWLINE_Ogs\xc3\xa5 rundt denne tiden fortalte en so\xc3\xa5mmen Li Gui at Himmelen snart skulle sendte ham en guddinne. Li Gui bygde s\xc3\xa5 et t\xc3\xa5rs som skulle s\xc3\xa5 klart til \xc3\xa5 ta imot guddinnen. P\xc3\xa5 samme tid led Li Guid rike under en hungersn\xc3\xb8d. Cao Zhen foreslo at de sultende skulle f\xc3\xa5 matforsyninger. Men Xie Tongshi, som ille undergrave Li Guis styre, fortalte i stedet Li Gui at de sultende allerede var s\xc3\xa5 svekkede at han ikke burde kaste bort mat p\xc3\xa5 noen s\xc3\xa5 svake \xe2\x80\x93 han hevdet at det Cao fors\xc3\xb8kte p\xc3\xa5, var \xc3\xa5 vinne personlig popularitet. Li Gui gikk med p\xc3\xa5 dette og holdt matrasjonene tilbake. Dermed mistet han folkets respekt._NEWLINE_V\xc3\xa5ren 619 kom Zhang Qide til Liang-omr\xc3\xa5det. (P\xc3\xa5 dette tispunkt hadde keiser Gaozus s\xc3\xb8nn Li Shimin ellerede knust Xue Rengao.) Da Li Gui fikk h\xc3\xb8re keiser Gaozus tilbud, tilkjennegav han sin interesse \xe2\x80\x93 ettersom han betraktet keiser Gaozu som en slekning;han kunne gost tenke seg tittelen fyrste av Liang._NEWLINE_Cao var uenig og fremholdt at han ikke motte underkaste seg Tang - hvis han \xc3\xb8nsket \xc3\xa5 gi etter skulle han heller gj\xc3\xb8re bruk av den modell som keiser Xuan av det vestlige Liang brukte da han innordnet seg under Det nordlige Zhou \xe2\x80\x93 han fortsatte \xc3\xa5 benytte keisertittelen, selv om han erkl\xc3\xa6rte seg som en unders\xc3\xa5tt. Li Gui var enig, og stendte sin embedsmann Deng Xiao (\xe9\x84\xa7\xe6\x9b\x89) til Chang'an. S\xc3\xa5 selv om han erkl\xc3\xa6rte sin underordning under keiser Gaozu, kalte han seg n\xc3\xa5_NEWLINE_\xc2\xabDeres unders\xc3\xa5tt og ynre keiserlige nev\xc3\xb8m Li Gui keieren av Liang.\xc2\xbb Kaiser Gaozu mislikte dette, og holdt Deng tilbake. Han begynte s\xc3\xa5 \xc3\xa5 planlegge angrep mot Li Gui. Han sendte budbringere for \xc3\xa5 inng\xc3\xa5 fredsavtale med Tuyuhuns Busabuo Khan, Murong Fuyun, med tilbud om \xc3\xa5 sende tilbake Murong Fuyuns s\xc3\xb8nn Murong Shun (som var blitt holdt som fange av Sui). Murong Fuyun likte dette, og angrep Liang slik Tang hadde bedt om, for \xc3\xa5 svekke Li Gui.\n_START_SECTION_\nNederlag og d\xc3\xb8d\n_START_PARAGRAPH_\nSommeren 619 tilb\xc3\xb8d An Xiurens bror An Xinggui (\xe5\xae\x89\xe8\x88\x88\xe8\xb2\xb4), som var embedsmann under keiser Gaozu, at han skulle reise til Liang for \xc3\xa5 fors\xc3\xb8ke \xc3\xa5 overtale Li Gui til \xc3\xa5 underkaste seg. Han meddelte keiser Gaozu at hans plan var f\xc3\xb8rst \xc3\xa5 fors\xc3\xb8ke \xc3\xa5 overbevise Li Gui, men at hvis han mislykkes, ville han gj\xc3\xb8re oppr\xc3\xb8r mot Li Gui og styrte ham. Keiser Gaozu gikk med p\xc3\xa5 planen._NEWLINE_Da An Xinggui kom til Wuwei, gjorde Li Gui ham til general. Han fors\xc3\xb8kte \xc3\xa5 overbevise Li Gui om \xc3\xa5 underkaste seg Tang og tilby Tang sine territorier. Li Gui nektet, i den tro at han kunne forsvare sitt rike mot Tang. An Xinggui kospirerte s\xc3\xa5 ned An Xiuren, og de samlet xiongnuene for et angrep mot Li Gui._NEWLINE_Li Gui klarte ikke \xc3\xa5 st\xc3\xa5 imot angrepet, og trakk seg tilbake til Wuwei. An Xinggui beleiret Wuwei og oppfordet dets innbyggere til \xc3\xa5 overgi seg. Folket i Wuwei dorlot byen i hopetall og overgav seg til An Xinggui. Li Gui skj\xc3\xb8nte at h\xc3\xa5pet var ute, og klatret opp i det t\xc3\xa5rnet han hadde bygd for guddinnen, og sammen med sin keiserinne holdt han en siste avskjedsfest._NEWLINE_An Xinggui rykket kort tid etter inn i byen og tok ham til fange, og utleverte ham til Chang'an. Keiser Gaozu henrettet ham og hans s\xc3\xb8nner og br\xc3\xb8dre."